open-index/open-wikipedia-markdown huggingface dataset:
Saint Kitts

**Saint Kitts** er ei øy i Det karibiske hav. Øya utgjør sammen med øya Nevis landet Saint Kitts og Nevis.

Innbyggertallet på Saint Kitts er 35&nbsp;000, og arealet er 168 km². Øya ligger ca. 2.100 km sørøst for Florida.

Den største byen på Saint Kitts er Basseterre, som også er hovedstad i landet.

Historien som sukkerprodusent basert på slaveri under britisk herredømme gjør at flertallet på øya har afrikansk opprinnelse.

## Eksterne lenker
*
Lee McCulloch

**Lee Henry McCulloch** (født 14. mai 1978 i Bellshill i North Lanarkshire i Skottland) er en skotsk fotballspiller som spiller for Kilmarnock FC.

Han startet sin karriere som tenårig spiss hos Motherwell FC i Skotsk Premier League. Etter å hatt en god scoringsstatistikk de to siste årene i klubben gikk han til Wigan i 2001 for 700 000 pund. Det var da klubbrekord for Wigan, som da lå på tredje øverste nivå i engelsk fotball. Etter som han spilte for Wigan fant de ut at han passet bedre på midtbanen og det er der han spiller for Wigan.
Han har åtte landskamper for .

## Referanser


## Eksterne lenker
*
Sålegjenger

**Sålegjengere**, eller **plantigrad** (zool.), er en fellesbenevnelse på pattedyr som går og løper (trår ned) på hele fotsålen (fra hælen til tåspissen), eksempelvis bjørner, gnagere, mårdyr, klippegrevlinger og primater (herunder mennesker).

Sålegjengeri regnes som en primitiv egenskap hos pattedyr og finnes hos mange amfibier, og krypdyr, men ikke hos fugler.

## Se også
* Tågjenger
Oppdragelsesteori

**Oppdragelsesteori** er et fagområde innenfor pedagogikken som har nær sammenheng med didaktikk. 
I vid forstand omfatter oppdragelsteori en teoretisk drøfting av oppdragelsens hva, hvordan og hvorfor. Det dreier seg om hva man forstår som oppdragelsens oppgave og mål, hva innholdet i oppdragelsen skal være, de verdier og normer som legges til grunn for oppdragelsen, hvordan man kan oppdra, dvs. hvilke virkemidler som kan brukes, oppdragelsesmiljøet, oppdragerens holdninger osv. og begrunnelsen for oppdragelsesvalgene. En teoretisk drøfting av oppdragelsen aktualiserer viktige grunnlagsproblemer i pedagogikken, ikke minst menneskesynet. 
I snevrere forstand kan oppdragelsesteori bety mer praktisk orienterte anvisninger på den gode oppdragelse – mer eller mindre i form av konkrete råd og veiledning om hvordan skal takle konkrete oppdragelssituasjoner og -problemer.
Karjol

**Karjol** er et tohjult hestekjøretøy til persontransport.

Den rommet en eller to passasjerer og ble trukket av en hest. Den hadde en skvettskjerm foran til vern mot sprut og hestelort, plass til reisekiste eller lignende bak, og en polstret benk som vendte forover for passasjerene. Den var ofte utstyrt med nedfellbar kalesje for passasjerene. Konstruksjonen var lett og hjulene store, for å gjøre farten høyest mulig.

Karjolen ble brukt av skyssbønder og postbønder til transport av øvrighetspersoner og andre som skulle ut å reise. Postsendinger som var for store til å gå i en sadelsekk ble ofte kjørt med karjol. Mange hesteeiere hadde ikke karjol, men andre, og for dem mere nyttige, farkoster på både to og fire hjul.
Kusk

:*For stjernetegnet, se [[Kusken]].*
**Kusken** var han som styrte hest og vogn under transport av mennesker. Ofte var passasjervogner utstyrt med eget kuskesete utenpå passasjerrommet. Plasseringen av dette kunne variere.

Som yrke kunne det være på heltid, som på større post- og passasjerruter eller tilfeldig deltid.
Noen steder var kusken en ansatt, mens andre kusker satset på selveierskap der dette var mulig. Mange steder hadde stallkaren kusking som tilleggsarbeide. Størrelsen på kjøretøyet kunne variere, fra karjol til diligense. 

## Referanser
Familiepedagogikk

**Familiepedagogikk** er et fagområde innenfor pedagogikken som omhandler oppdragelsen av barn og unge innenfor familiesammenhengen. Viktige tema innenfor familiepedagogikken er hva som kjennetegner familien som oppdragelsesarena, foreldrenes ansvar og autoritet i oppdragelsen i forhold til andre oppdragelsesinstanser, foreldrenes oppdragelsesverdier og mål og virkemidler i oppdragelsen i familien, samspillet mellom foreldre og barn og hvordan barnets egenart påvirker oppdragelsen, hvordan faktorer utenfor familien påvirker oppdragelsen i familien, familieutviklingens betydning for oppdragelsen, spesielle problemer knyttet til oppdragelsen innenfor ulike familieformer, besteforeldres og slektens familiepedagogiske funksjon og rolle og foreldreopplysning og andre familiepedagogiske støttetiltak.

Familiepedagogikk tilbys i dag som studieemne ved Pedagogisk forskningsinstitutt ved Universitetet i Oslo og ved Norsk lærerakademi i Bergen.
Snabel

**Snabel** (*proboscis*) er et organ hos dyr som ofte har en flerfunksjonell funksjon, eksempelvis en snabel der munndelene er omdannet til en stikk- og/eller sugesnabel. Folk flest tenker imidlertid på uttrykket snabel som «*elefantens nese*».

Sugesnabel er de forlengede munndelene til visse insekter som sommerfugler (Lepidoptera), teger (Heteroptera), sikader (Auchenorryncha), plantelus eller stikkmygg (Culicidae). Insekter med snabel er avhengig av flytende føde, de mangler kjever.

Navnet kommer av gresk, og er satt sammen av to ord.  *Pro*, som betyr *før* eller *foran*, og  *boskein*, som betyr *«å spise»*.

Den opprinnelige munnen hos vingede insekter er bitende og er plassert på fram eller undersiden av hodet. Munnenes viktigste deler består av de skarpe og kraftig kitiniserte overkjevene (mandibler). Under disse ligger underkjevene (maxillene). Underleppen (labium) lukker munnen. Overleppen (labrum) er ofte stor og dekker de andre munndelene. Tungen, eller et tungelignende organ (hypopharynx) er festet øverst inne i munnhulen. Hos enkelte grupper insekter er disse munndelen omdannet til en snabel som er egnet til å stikke eller suge.

## Stikkende og sugende munndeler (snabel)
Stikkende munndeler er vanligvis omdannet fra tungen, over- og underkjeven. Men det er flere varianter.

Hos noen tovinger er de stikkende munndelene omdannet fra underleppen, mens kjevene er reduserte.

Hos teger, sikader og plantelus består munndelene av kjevene. Disse er omsluttet av underleppen.

Hos enkelte av de blodsugende tovingene er det overleppen som omslutter snabelen. Hos stikkefluer og tsetsefluer er snabelen dannet av tungen, over- og underleppen.

Den lange snabelen hos sommerfugler er festet under og mellom palpene. Den er rullet opp i en spiral, når den ikke er i bruk.

Bier har bitende munndeler, mens tungen er ekstra utviklet og lang.

## Elefantsnabel
En elefantsnabel er en lang, kraftig og meget muskuløs og sterkt forlenget sammenvoksning av nesen og overleppen hos elefantdyr. Hos elefanten fungerer snabelen som et kombinert lukte- og gripeorgan, omtrent på linje med en menneskelig arm. Elefantens snabel har omkring 150&nbsp;000 ulike muskler, så det tar elefantkalven lang tid å lære seg å mestre bruken av den. 

Den ytre delen av snabelen er svært følsom, bevegelig og gripedyktig, på linje med en menneskehånd. Ytterst på snabelen har elefantene ett (asiatisk elefant) eller to (afrikanske elefanter) utspring som gjerne kalles en *elefantfinger*. Denne  kan elefanten bruke til å plukke opp småting med. Snabelens anatomi gjør det vanskelig for elefantene å lukte på samme måte som andre pattedyr. Elefanter har allikevel det mest utviklede neseorganet blant alle pattedyr. De lukter ved å bruke tuppen av snabelen til å «ta på» dufter, for deretter å føre den inn i ganetaket og avsette luktstoffene i et såkalt jacobsons organ (også kalt det *vomeronasalorganet*), på samme måte som slanger og andre krypdyr gjør.

## Se også
* Nese
Konebæring

**Konebæring** (finsk: *eukonkanto*) er en sport der det gjelder å bære kvinner. Et lag består av en mann og en kvinne, gjerne kjærester eller ektepar, der mannen skal bære kvinnen gjennom en spesialbygd hinderbane på kortest mulig tid. 

Sporten ble først lansert i Sonkajärvi i Finland etter en legende fra den store depresjonen om en blakk mann, som flyttet ut til skogen og ble røver for å unngå den masende konen hans. Etterhvert kom det flere menn som var lei av levesituasjonene sine, og for å minske mengden som ønsket å bli med i gruppen, ble det holdt konkurranser hvor mennene bærte tunge melsekker og løpte gjennom skogen. De sterkeste fikk bli med i gruppen, og i flere tiår plaget røvergjengen området.  

Etterhvert ble det startet en konkurranse basert på denne historien, og nå har konebæringens VM-skap som holdes årlig i Sonkajärvi blitt til et populært sport hos både finner og turister. Premien på denne konkurransen er den kvinnelige deltakerens ("konens") vekt i øl.  

Nylig har sporten også blitt videreført i Michigan, USA, hvor det holdes en konkurranse ved Marquette. 

## Referanser


## Eksterne lenker
* Sonkajärvi &ndash; Verdensmesterskapet i konebæring 
* En artikkel om det nordamerikanske mesterskapet i konebæring
* Resultatliste fra NM i konebæring 2005
Hestelort

**Hestelort** eller **hestepærer** er folkelige navn på hestens avføring.

I likhet med andre planteetere, spiser hesten store mengder med celluloseholdige fibre sammen med de stoffer den nyttiggjør seg ved å fordøye dem. Restproduktene kommer ut av endetarmen som gass (hovedsakelig metan) og hestepærer.

I og med at hesten støter slike ting ut mens den er i bevegelse, blir det ofte liggende igjen. Dette var et kjent problem før bilens tidsalder. En kjent statistisk beregning fra 1880-årene viste at der var et økende transportbehov i London. Dette førte allerede til at hestebestanden økte fortere enn befolkningen. Siden hver hest produserte samme mengde lort, var det lett å vise at Londons gatenett i 1920 ville være begravd under metervis av stoffet.

Hestelort kan inneholde bakterier som er skadelige for mennesker, (for eksempel tetanus) og bør omgås med forsiktighet. Den ble ellers regnet som særlig god som rosegjødsel, og ble derfor tatt vare på også i byene.

Hestemøkk har vært mye brukt som gjødsel. Til Røros var det stor ferdsel med hest, særlig med slede i vinterhalvåret. Inntektene fra ferdafolket var gjerne den møkka som lå igjen etter hestene og noen øre for salg av melk og kaffe. Slik beskriver Eilert Sundt det i 1858, men senere på 1800-tallet ble det vanlig også å forlange 10 øre for seng og stallplass. Men hestemøkka var et viktig og verdifullt betalingsmiddel. Mye av jorda rundt Bergstaden var sur av svovelrøyken fra smeltehytta. Her var det behov for mye gjødsel. Gjødsel var mangelvare, og slik var hestemøkka fra ferdahesten et viktig tilskudd.

## Hestelort i litteraturen
*Alf Prøysens folkevise om *[[Tordivelen og flua]]* forteller at bryllupet stod på en hestelort. 
*Einar Skjæråsens dikt *Spurven* refererer også til hestelorten.
**Presten som laut ete hestelort* er et skjemteeventyr.

## Referanser


## Litteratur
* Borgos, Randi og Spangen, Amund (2001): *På Sta'a og uti markom. Ei rundreise i Røros-bygdenes kulturhistorie.* Røros. ISBN 82-994091-2-8
Fagpedagog

**Fagpedagog** er en uoffisiell betegnelse som ofte brukes av pedagoger som har universitets- eller høgskoleutdanning i pedagogikk på hovedfagsnivå, mastergradsnivå, pedagogisk embetseksamen eller doktorgrad og som i sitt yrke arbeider innenfor lærerutdanning, pedagogisk forskning, undervisning eller oppdragelse. Dette skiller dem fra pedagoger, faglærere, adjunkter, lektorer og andre som jobber skoleverket. Disse har gjerne sin faglige fordypning i akademiske fag som realfag, filologiske fag eller samfunnsfag, og ikke fordypning i faget pedagogikk utover den praktisk-pedagogiske utdanningen.

*Fagpedagog* er ikke en beskyttet tittel, men brukes som stillingstittel for eksempelvis veiledere i arbeidstreningsbedrifter og andre stillinger innen undervisning eller veiledning utenfor skoleverket.

## Referanser
Nyttig idiot

**Nyttig idiot** i entall eller flertall er et uttrykk som brukes i politisk sjargong for å betegne noen som, gjennom sine holdninger og handlinger, ubevisst støtter eller hjelper en tredjepart som de i utgangspunktet ikke hadde til hensikt å gi støtte. Den nyttig idioten kan bli manipulert til å gjøre dette av tredjeparten, men like ofte skjer denne støtten som en uforutsett og utilsiktet konsekvens av den nyttige idiotens gjerninger. 
De som drar fordeler av slike nyttige idioter har vanligvis liten eller ingen respekt for disse, men velger å tolerere (og av og til hjelpe) dem fordi de selv tjener av dette.

## Historie og bruk
Opphavet til uttrykket er uklart. Det er ofte blitt tilskrevet Vladimir Lenin til å beskrive vestlige reportere og reisende som i Vesten ga sin støtte til Sovjetunionen i dens politiske veivalg, men det finnes ingen dokumentasjon på dette. Uttrykket har vært benyttet på russisk i hvertfall siden 1941. I boken *De besatte*, utgitt allerede 1871-1872, formulerer Fjodor M. Dostojevskij seg på denne måten når han skildrer et revolusjonært møte: *«- Slik kan bare en narr tale! fór den kvinnelige studenten opp. - Han er nok en narr, men han er nyttig for saken, hvisket madame Virginskaja.»*

I USA ble uttrykket første gang brukt i 1948 i en artikkel om italiensk politikk i *[[The New York Times]]*, og deretter ikke før i 1961. Uttrykket finnes også på fransk, «idiots utiles», og benyttet først antagelig i samme tidsrom, rett etter den andre verdenskrig.

I eksempelvis Danmark er uttrykket blant annet blitt benyttet av flere om venstreorienterte fredsbevegelse som trodde at de støttet fredsprosessen, men i virkeligheten gikk Sovjetunionens ærend under den kalde krigen, liksom uttrykket har vært benyttet om personer som under den kalde krigen lot seg manipulere til å fremme østblokkens interesser og om personer som under Muhammedkarikaturene i Jyllands-Posten lot seg manipulere av andre staters/interesseorganisasjoners interesser. I Norge blir begrepet brukt både om forhold innen politikken, og om folk som på grunn av sin naivitet blir manipulert til å gi støtte til aktører utenfor det politiske liv. Som eksempel på det siste kan nevnes kommentatoren som i 2012 betegnet rettspsykiater-standen som potensielt nyttige idioter for jurist-standen.

## Referanser
Øvrevoll Galoppbane

**Øvrevoll Galoppbane** er Norges eneste galoppbane, og ligger på Eiksmarka i Bærum.

Den ble åpnet 26. juni 1932 med kong Haakon VII og dronning Maud til stede og rittmester Paul Michelet (1880–1958) som vinner på «Not Many» første dagen. Banen består av en gressbane på ca. 2000 meter i omkrets og en sandbane (*dirt track*) på 1375 meter i omkrets. Det mest prestisjefylte løpet som arrangeres i løpet av året er Norsk Derby. Hatteparaden samt veddeløpene har vært en årelang tradisjon. Adressen er Vollsveien 132, 1358 Jar.

## Storløp på Øvrevoll
### Toåringer
* Norsk Kriterium
* Skandinavisk mesterskap for 2 åringer / Skandinaviskoppdrettede hester
* The Heatherwold Cup
* Norsk mesterskap for 2 åringer / Norskoppdrettede hester
### Treåringer
* Norsk 1000 Guineas / Hopper
* Norsk 2000 Guineas
* Norsk Derby (L)
* Norsk Oaks / Hopper
* Norsk St Leger
* Skandinavisk mesterskap for 3 åringer / Skandinaviskoppdrettede
* Breeders Prize
* Norsk mesterskap for 3 åringer / Norskoppdrettede
### Treårige og eldre
* Polar Mile Cup (L)
* Norsk Jockeyklubs Sprintløp (L)
* Oslo Cup (Gr 3) (Avholdt som Walter Nilsens Minneløp 2005–2012)
* Lanwades Stud Stakes / Hopper (L)
* Polar Cup (Gr 3)
* Marit Sveaas Minneløp (Gr 3)
* Semb Hovedgård Hoppeløp 
### Hekkeløp
* Bærum kommunes Hekkeløp
* Øvrevoll Champion Hurdle
* Novisehekkserien finale

## Eksterne lenker
*
Trollhetta

**Trollhetta**, eller **Trollhøtta**, er et fjell på grensa mellom kommunene Rindal og Surnadal, som også utgjør grensa mellom Trøndelag og Møre og Romsdal fylker. Det har en høyde på  meter over havet og er det høyeste punkt i Rindal kommune. Fjellet ligger sentralt i Trollheimen, og kan nås fra Jøldalshytta (ca. 800 moh.) eller Trollheimshytta (ca. 500 moh.). Fjellet består av tre topper, øst, vest og nord. Østtoppen er tilgjengelig stort sett hele året, mens nord- og vesttoppen vesentlig kun kan nås om sommeren grunnet en bratt egg mellom nordtoppen og østtoppen. Stien fra Jøldalshytta til Trollheimshytta via Trollhetta er meget godt merket.

## Se også
* Liste over fjell i Skandinavia

## Referanser
Samir Fazlagić

**Samir Fazlagic** (født 21. oktober 1982 i Copljina, Bosnia-Hercegovina) er en norsk fotballspiller som spilte på det norske laget Kongsvinger IL.

Han kom til Strømsgodset i 2005 fra Skeid på utlån fra Stabæk og debuterte for «Godset» 10. april 2005 i hjemmekampen mot Sandefjord Fotball. Fazlagic ble brukt på midtbanen i sin første sesong i Godset, men ble etterhvert omskolert til venstre back. Derfor anses han også som en back med sterkere offensive kvaliteter enn defensive.

Etter 2009-sesongen fornyet ikke Strømsgodset kontrakten med Fazlagic.

Skrev under for Nybergsund IL-Trysil 22. januar 2010. 20. januar 2011 skrev under en ettårskontrakt med Kongsvinger IL.

## Referanser


## Eksterne lenker
*
Dumphuske

En **dumphuske**, også kalt **vippehuske**, **vippe**, **bikkedisse**, **kaksedisse**, **dibbedue** (søre sunnmøre), **humpedisse** (bergensk og trøndersk), ,**disseplanke** eller **plankedisse** (nordnorsk), er et lekeapparat der en bred planke, ofte utstyrt med håndtak og sitteplass for en eller flere personer i hver ende, vipper opp og ned om et balansepunkt midt på.

Dumphusken bygger på vektstangprinsippet og er i sin enkleste form bare en rett planke lagt løst over et vippepunkt, for eksempel en stokk. Dumphusker brukes først og fremst av barn og finnes på lekeplasser og i barnehager. Dumphusker brukes også i akrobatikk, ofte som en form for springbrett, eller som balanseinstrument i dyresport.

Når to personer husker eller vipper på en dumphuske, sitter de på hver sin ende av planken og skyver fra med føttene mot bakken etter tur, slik at de løftes opp i været og faller ned igjen annen hver gang. Dumphuskene kan være polstret med et mykt materiale, gjerne gummi, for å forebygge personskader, for eksempel hvis barnet på den ene siden av dumphusken hopper av slik at barnet i den andre enden treffer bakken med høy hastighet.

## Bilder

SeesawCorp1057.jpg|Den enkleste formen for dumphusker er planker lagt over et vippepunkt.
Wippen2.jpg|Forskjellige typer dumphusker og andre lekeapparater på en lekeplass.
Agility Bascule 2.jpg|Dumphuske brukt som balanseinstrument i hundesporten agility.


## Referanser


## Eksterne lenker
*
Kristin Hestnes

**Kristin Hestnes** (født 26. april 1979) er en norsk billedkunstner og filmskaper fra Tønsberg, utdannet ved Goldsmiths College, University of London. 

Hestnes driver filmproduksjonsselskapet PelikanFilm. Hun vant i 2004 prisen for beste utenlandske kortfilm ved New York International Independent Film Festival.

## Referanser


## Eksterne lenker
* Kulturnett
* Agder kunstnersenter
* Ibsen net
* «Fem minutter "Terje Vigen" skal friste New York» Aftenposten
Quiksilver

**Quiksilver** er et australsk konsern, etablert i 1970 og er en av verdens største produsenter av surfeklær og annet relatert utstyr. 

Quiksilvers hovedkvarter ligger i Torquay i Australia. 

## Referanser


## Eksterne lenker
* 
*
Skåkleiva

**Skåkleiva** er et fjell i Rindal kommune på indre Nordmøre, nord for Trollheimen. Det har en høyde på 786 meter over havet. Toppen har en god utsikt tross sin lave høyde. Kjente topper som Snota og Trollhetta kan sees i sør, mens kysten skimtes i nord.

File:Skåkleiva (90996).jpg|Utsikt fra toppen


## Referanser




## Eksterne lenker
* Trollheimsporten - *Rutebeskrivelse*
Genser

**Genser** er ei strikket trøye med korte eller lange ermer. De kan være mer eller mindre tjukke, og er til å tres på over hodet. Gensere kan bæres av både kvinner, menn, voksne og barn. Det er et klesplagg som først og fremst skal varme og blir særlig brukt når det er kaldt. Gensere kan være strikket av garn laget av ulltråd,  bomull, kunstfibre og annet. De er ofte pyntet med ulike mønstre som oppstår ved å strikke på forskjellige måter eller bruke garn med forskjellige farger.  

## Etymologi

Ordet *genser* er dannet av det engelske *Guernsey (shirt)*, det vil si «trøye fra Guernsey (ei øy i Den engelske kanal)». De kalles også **jumpere** eller **pullover,** som på engelsk. Mer sjelden brukes det amerikanske **sweater**.

## Noen typer gensere
* Cardigangenser Strikkejakke, er samme som genser, men som er åpen i fronten, og som kan lukkes med glidelås eller knapper. 
* Collegegenser, skolegenser eller Sweatshirt, hadde opprinnelig gjerne dekor knyttet til skole, men i de seneste årene blitt mer gjengs i utforming og dekor.
* Mariusgenseren er en klassisk tykk genser med mønster. 
* Setesdalsgenser er en spesielt tykk genser, også kalt «lusekofte». 
* V-genser, med V-hals-utskjæring. 
* O-genser, med rund hals-utskjæring.
* Høyhalset genser
* Fleecegenser
* Hettegenser

Det er blitt laget egne gensermodeller til vinteridrettsarrangementer i en årrekke.

## Se også
* Trøye
* Kofte
* Strikkejakke

## Eksterne lenker
* 
* 
*
Thoralf Gilbrant

**Thoralf Gilbrant** (1919–2006) var en profilert predikant og forfatter innen pinsebevegelsen.

Thoralf Gilbrant (f. Gulbrandsen) i Stavanger i 1919, som en av syv søsken. Han vokste opp i Ryfylke og ble en av pinsebevegelsens store frontfigurer i Norge. Han var gift med Tobine Gilbrant (1916–1991) f. Aadneram. Sammen  hadde de fem barn. En av deres døtre var gift med tidligere Oslo-biskop Ole Chr. Kvarme til hun døde i 2025.

Han hadde en lang karriere som redaktør av pinsebevegelsens avis *[[Korsets Seier]]*. Han var redaktør av Illustrert Norsk Bibelleksikon 1965–1969 og ny utgave 1986–1992. Gilbrant var også nær medarbeider med Carl Fredrik Wisløff og Arthur Berg i arbeidet med å fremskaffe en moderne språklig bibeloversettelse, bibelutgaven *[[Norsk Bibel]]*,  som kom ut i 1988.

Gilbrant utga også en rekke andre verk, deriblant Studiebibelen, en gresk-norsk lineæroversettelse av Det nye testamente i fem bind 1977–1982 som senere har blitt utvidet. I de siste ti årene av sitt liv utga Gilbrant en rekke bøker, blant annet en bok som omhandlet Sir Isaac Newton og hans forhold til Bibelens profetier.

## Bibliografi
* Tror du dette? 1965
* Jeg tror 1970
* Tidens tegn 1973
* Snart kommer Jesus 1980
* EF i politikk og profeti : romerrikets gjenreisning og Antikristens rike 1993
* Isaac Newton om profetiene : profeten Daniel og Johannes' åpenbaring 1993
* Hva er skjedd med Bibelen? 1994
* "Her er ikke mann og kvinne-" 1995
* År 2000 : en ny tidsalder 1997
* Norsk Studiebibel (ansv redaktør) 1998
* Bortrykkelsen – Jesu Gjenkomst 2001
* Israel i endetiden : tillegg: Mysteriet med Israels tapte stammer 2002
* År 2000 og den nye tidsalder 2003
* Israel i Endetiden 2004
* Darwin & endetidens antikristelige verdensreligion 2003
Arthur Berg

**Arthur Bjarne Berg** (1916–1998) var en norsk avisredaktør, nynorskmann og samfunnsdebattant. Berg hadde et kristenkonservativt ståsted og markerte dette gjennom flere saker, blant annet i motstanden mot kvinnelige prester, selvbestemt abort og EU, kampen for kristne friskoler og forsvaret for Israel.

## Liv og arbeid
Arthur Berg tok artium i 1934. Han ble etter en periode som ateist kristen etter å ha møtt vekkelsespredikanten Ernst Hallen i Kristiansand.

### Krigen
Berg avbrøt studiene ved Menighetsfakultetet i Oslo grunnet det pasifistiske synet som rådet blant samtidens studenter. Han tok befalsskolen og ble uteksaminert som sersjant 8. april 1940. Teologistudiet ble fullført i 1941. 

Berg tok aktivt del i forsvaret av Norge under kampene i 1940 og under frigjøringen av Finnmark i 1944&ndash;1945. I 1944 flyktet han til Sverige hvor han ble ordinert til feltprest for de norske styrkene.

Under andre verdenskrig hjalp Artur Berge, Per Faye-Hansen og Hans Chr. Mamen jøder med å flykte til Sverige.

#### Redaktør
I etterkrigsårene ble han forkynner og senere redaktør i Norges Samemisjon før han i 1955 ble sjefredaktør i avisen *[[Dagen]]* i Bergen. 

Berg var redaktør for *Dagen* i 30 år til han i 1985 gikk av for aldersgrensen. Den kristne avisen ble under Berg preget av en sterk kampprofil mot avkristningen av landet og til forsvar for bibelsk kristentro. Berg var overbevist om at ateismen ikke kunne stå seg mot bibeltro kristendom.

Berg ble også aktiv abortmotstander og en støttespiller for biskop Per Lønning som i 1975 gikk av i protest mot innføringen av fri abort. Senere forsvarte Berg sokneprest Børre Knudsen og Strandebarm Prosti under ledelse av sokneprest Per Kørner.

Berg var engasjert i kampen mot medlemskap i EEC (senere EF og EU). Han var på 1970-tallet en av grunnleggerne av Folkebevegelsen mot EEC. Motstanden var ifølge Svein Brurås begrunnet i forsvar av Norges frihet og selvstendighet. Senere benyttet han også bibeltolkning og mente EU representerte antikrist, som beskrevet i Johannes' åpenbaring.   Dette kom tydelig til uttrykk i på starten av 1990-tallet i forkant av den andre folkeavstemningen i 1994.

Berg kjempet for staten Israel og sionismen. Han forsvarte Israel gjennom mange lederartikler i *Dagen* og utgav også ei bok kalt *Med Israel i kamp for fred* (1979). 

Arthur Berg var far til journalist og forretningsmann Bjarne Berg.

## Bibliografi
* *Norsk Bibel*, sammen med Carl Fredrik Wisløff og Thoralf Gilbrant, 1988
* 
* 
* 
* 
* 
* 

## Referanser


## Eksterne lenker
* 
*  Arthur Berg i Antenne Ti (NRK, 1992)
Ken Vedsegaard

**Ken Vedsegaard** (født 1972) er en dansk skuespiller. Han begynte sin karriere som barneskuespiller, og fullførte sin formelle skuespillerutdannelse ved Aarhus Teater i år 2000. Vedsegaard fikk sitt store gjennombrudd i rollen som Erik i TV-serien
*[[Krøniken]]*. Før det hadde han hatt en rekke mindre roller i TV, film og teater. Etter *Krøniken* har han også hatt andre større roller.

## Filmografi
* *[[Guldregn]]* – 1988
* *[[Skyggen af Emma]]* – 1988
* *[[Drengene fra Sankt Petri]]* – 1991
* *[[En dag i oktober (film)|En dag i oktober]]* – 1991
* *[[Høfeber (film)]]* – 1991
* *[[Det forsømte forår (film)|Det forsømte forår]]* – 1993
* *[[Siste time (film)|Sidste time]]* – 1995
* *[[Fede tider]]* – 1996
* *[[Hotellet (TV-serie)|Hotellet]]* (TV-serie) – 2000
* *[[Slim Slam Slum]]* – 2002
* *[[Den Rette Ånd]]* – 2005
* *[[Hjemsøkt (film)|Hjemsøkt]]* – 2017

## Referanser


## Eksterne lenker
*
Fort-Dauphin

**Fort-Dauphin** kan være to byer i tidligere franske kolonier:

*det samme som dagens Fort-Liberté på Haiti,
*det samme som dagens Tôlanaro på Madagaskar.
Folk og Forsvar

**Folk og Forsvar** er en partipolitisk nøytral paraplyorganisasjon, som driver med informasjonsarbeid om norsk forsvars- og sikkerhetspolitikk. Den ble stiftet den 26. februar 1951 etter et enstemmig vedtak i Stortinget. Organisasjonen dekker Norge, og  tilbyr seminarer, foredrag og rollespill til skoler og organisasjoner. I tillegg arrangeres ulike studieturer og foredragskvelder med et sikkerhetspolitisk program.  

Årlig gjennomføres en sikkerhetspolitisk konferanse med Folk og Forsvars søsterorganisasjoner i Danmark, Finland og Sverige. 

Folk og Forsvar er en paraplyorganisasjon med 57 medlemsorganisasjoner (per 2025).

## Ledere
Folk og Forsvars leder og nestleder ble inntil 1996, titulert «formann» og «nestformann».

## Litteratur
* 

## Eksterne lenker
* http://www.folkogforsvar.no
Strengteori

**Strengteori** er en modell i fysikken som har som mål å beskrive universets minste byggesteiner. De fundamentale byggesteinene i strengteorien er endimensjonale strenger. Det vil si at de har en utstrekning, i motsetning til tidligere modeller som har vært basert på null-dimensjonale partikler. Analogien til strengteori er musikk, og det vi oppfatter som energi/materie er bare frekvensen/tonen til en vibrerende streng.Strengteori innebærer flere romdimensjoner, eksempelvis har David Gross' «Princeton-String-Quartett» beskrevet en superstrengteori med 10 dimensjoner og en bosonbasert med 26-dimensjoner, «foldet» til 10 dimensjoner. 

Strengteorien har som mål å løse ett av de store problemene innen teoretisk fysikk: Å forene kvantemekanikk med den generelle relativitetsteorien for å finne den endelige «teorien om alt». Kvantemekanikk er nødvendig for å beskrive fysikk over små avstander og har fram til nå kunnet anvendes til å beskrive tre av de fire fundamentale naturkreftene: elektromagnetismen, sterk kjernekraft og svak kjernekraft. Den generelle relativitetsteorien er en klassisk (i motsetning til kvantemekanikk) teori som beskriver gravitasjon. Det har vist seg gravitasjon ikke lar seg formulere som en kvantemekanisk teori. Det er her en av de viktigste utfordringene ligger for dagens fysikere; å forene de fire fundamentale naturkreftene i en og samme teori. Den hittil mest vellykkede strengteorien er M-teori.

## Se også

* Standardmodellen
* M-teori
* Teorien om alt

## Eksterne lenker

* «Kan strengteorien testes?» Artikkel fra forskning.no
* «Superstrenger» Kortfattet introduksjon til strengteorien
Julian Dean

**Julian Dean** (født 28. januar 1975 i Rotorua, New Zealand) er en tidligere profesjonell syklist. 

Dean startet sin profesjonelle karriere på landevei i amerikanske Shaklee i 1996. I 1999 fortsatte han i US Postal, før han gikk til Team CSC i 2002. Der var han i to sesonger før han ble hentet til Crédit Agricole.

Dean var Thor Hushovds viktigste spurtopptrekker. Han deltok i Tour de France i 2004, 2006 og 2007, og bidro til flere etappeseire. Han deltok ikke i Tour de France i 2005 fordi han pådro seg et armbrudd i Giro d'Italia.

Etter at han kom til Crédit Agricole fikk han på grunn av sin rolle som hjelperytter begrenset med muligheter for å vinne løp selv. Fra VM har han en 9.-plass fra Madrid i 2005, og en 10.-plass fra Belgia i 2002. I 2007 og 2008 vant han New Zealands nasjonale mesterskap i landeveissykling. 

Julian Dean forlot Crédit Agricole etter 2007-sesongen til fordel for det amerikanske teamet Slipstream. Tanken var at han skulle få sykle for sine egne sjanser, men lykkes ikke helt, og måtte i mange av rittene fungere som spurtopptrekker for blant andre Tyler Farrar. I 2009 var han den eneste syklisten som fullførte både Giro d'Italia, Tour de France og Vuelta a España. I 2010 deltok han også i alle tre rittene, men fullførte kun Tour de France.

Før 2012-sesongen gikk han over til det nystartede australske laget GreenEDGE. Like før sesongen brakk han skulderbladet, og i mars, i hans første ritt tilbake fra skade, brakk han benet. Han la opp etter det nasjonale mesterskapet i januar 2013. Han hadde da lagt bak seg en karriere med 17 år som profesjonell, og blant annet 20 Grand Tour-starter og deltakelse i fire olympiske leker.

## Referanser


## Eksterne lenker
* 
* "All black and white" Intervju med Julian Dean
Tidrom

I fysikken er **tidrom** (eller **romtid**) enhver matematisk modell som kombinerer universets tre romlige dimensjoner med en tidsdimensjon. I moderne fysikk finnes også modeller med flere dimensjoner.

Fram til begynnelsen av 1900-tallet var den rådende oppfatningen at tid og rom, som beskrevet av newtonsk mekanikk, kunne behandles uavhengig av hverandre. Videre at det fantes en absolutt tid (selve «tida», som var den samme for alle – det vil si i alle referansesystemer) og et absolutt rom (som alle referansesystemer kunne måles i forhold til). Albert Einstein forkastet dette i 1905 med sin spesielle relativitetsteori.

Einsteins spesielle relativitetsteori var en kinematisk teori. Den geometriske beskrivelsen av den var det Hermann Minkowski som la frem i 1908, og denne introduserte den første formen for tidrom, som har blitt kjent som Minkowski-rom. 

Et punkt i et tidrom kalles en *hendelse* og avstanden mellom to *hendelser* kalles et *tidromintervall*. I Minkowski-rom er tidromintervall uavhengige av treghetssystem og dermed like for alle observatører selv om avstander i tid og rom hver for seg ikke nødvendigvis er det. Minkowski-rom er «flate», som vil si at de romlige dimensjonene følger euklidsk geometri der Pythagoras teorem gjelder. 

Det geometriske bildet av tidrommet ble viktig for Einstein i arbeidet med den generelle relativitetsteorien, som ble utviklet for å inkludere effektene av akselerert bevegelse og gravitasjon. I den generelle teorien ble den euklidske geometrien erstattet med riemannsk geometri, noe som åpnet for at tidrommet kunne krummes.

I moderne fysikk har det blitt utviklet flere modeller for tidrom med flere dimensjoner. Det er et åpent spørsmål hvor mange dimensjoner som trengs for å beskrive universet.

## Kilder
*  med introduksjon av Øyvind Grøn
*
South Ribble

**South Ribble** er et administrativt distrikt i Lancashire i England. Administrasjonssenteret er Leyland. 

Distriktet ble opprettet 1. april 1974 ved sammenslåing av Leyland, Walton-le-Dale og deler av Preston landdistrikt.

## Steder i distriktet

* Bamber Bridge
* Cuerdale
* Farrington
* Hutton
* Leyland, Little Hoole, Longton, Lostock Hall
* Moss Side, Much Hoole
* Penwortham
* Samlesbury
Aristobulus, sønn av Herodes den store

**Aristobulus IV** var sønn av Herodes den store og hasmoneeren Mariamne.

Aristobulus ble gift med Berenice, datter av Salome, søsteren til Herodes den store, og Costobarus, guvernør i Idumea.

Aristobulus, hans mor og to andre av Herodes den stores sønner ble i løpet av farens regjeringstid henrettet fordi de ble mistenkt for sammensvergelse. 

Til tross for at Aristobulus led en slik skjebne, ble hans barn og barnebarn betydningsfulle personer. Han hadde sønnene Aristobulus den yngre, Herodes Agrippa I og Herodes av Chalkis, og døtrene Herodias og Mariamne.

## Referanser


## Eksterne kilder
* 
*
Leyland

**Leyland** er en by i Lancashire i England, omkring en mil sør for Preston. Den er administrasjonssenter og største by i distriktet South Ribble. Byen ligger omtrentlig 10&nbsp;km sør for Preston. I henhold til folketellingen i 2011 hadde byen en befolkning på 35 600.

En av de eldste bygningene man finner er sognekirken viet til apostelen Andreas, som ble reist omkring år 1200. Et steinkors ved kirken er datert til saksisk tid. Byens navn, *Leyland*, er også av angelsaksisk opprinnelse og har betydningen «udyrket land».

Byen er mest kjent for bilprodusenten Leyland Motors, som fra 1950- til 1970-årene kjøpte opp flere andre britiske bilprodusenter og utviklet seg til konsernet Britisk Leyland (BL). I 1980-årene ble konsernet stykket opp, men lastebilfabrikken er fortsatt en av de største arbeidsplassene i byen. Gjennom hele 1900- og begynnelsen av 2000-tallet har samfunnet hatt en stor vekst i industrien, befolkningen og jordbruket. Det er hovedsakelig grunnet etableringen av Leyland Motors, utvikling av boliger, og det omliggende anvendelige jordbrukslandet.

Leyland stasjon ligger på West Coast Main Line. Stasjonen markerer midtpunktet mellom London og Glasgow, som ligger omkring 316&nbsp;km unna. Det er også bussforbindelse til Chorley og Preston.

## Referanser


## Litteratur
* Hunt, D. (1990): *The History of Leyland and District*, Carnegie Press, ISBN 0-948789-48-4
* Hunt, D.; Waring, W. (1995): *The Archive Photograph Series: Leyland*, Chalford Publishing Company, ISBN 0-7524-0348-6
* Smith, J., (2003): *Then and Now: Leyland*, Tempus Publishing, ISBN 0-7524-2672-9
* South Ribble Borough Council: ''Leyland Town Centre Masterplan''

## Eksterne lenker
* 

* South Ribble Borough Council
* Leyland Historical Society
* Leyland Forum , samfunnsnettsted
* Leyland Online, nyheter og informasjon
* The Leyland Project
Harmonimodell

**Harmonimodellen** er en modell for forståelse av samfunnet, og forholdet mellom mennesker. Harmonimodellen går ut på at gruppene i samfunnet ikke undertrykker hverandre, men er gjensidig avhengige av hverandre. Ulike klasser har derfor sammenfallende interesser. "Vi er alle i samme båt" er en måte å beskrive harmonimodellen på. Det motsatte av harmonimodell er konfliktmodell

## Harmonimodell i praksis
Harmonimodellen er et viktig grunnlag for ideologier som konservatisme, liberalisme, og sosialdemokrati.

Den skandinaviske samfunnsmodellen er også bygd på harmonimodellen. 

Funksjonalismen er et eksempel på en type av harmonimodellen.

## Kritikk av harmonimodellen
Harmonimodellen har blitt kritisert av marxister (som baserer seg på en mer konfliktorientert forståelse av samfunnet) fordi den etter deres mening legger skjul på de grunnleggende motsetningene i samfunnet. Spesielt mellom arbeidsgiverne og arbeidstakerne. 

## Se også
*Konfliktmodell
Megabyzos

**Megabyzos** (ca. 516 f.Kr. - ca. 440 f.Kr.) var en persisk general, sønn av Zopyros som var satrap av Babylon. Han tilhørte akamenidedynastiet. Hans far ble drept da folk i området gjorde opprør i 482 f.Kr., og Megabyzos ledet styrkene som tok byen tilbake. Etter dette ble statuen av guden Mardok ødelagt for å forhindre fremtidige opprør. Megabyzos tok etter dette del i felttoget mot Hellas i 480 f.Kr. som offiser under sin svigerfar, Xerxes I. Ktesias fra Knidos hevder at han nektet å handle på ordre om å plyndre Delfi, men det er tvilsomt om slike ordrer ble gitt.

Ifølge Ktesias som ikke er særlig pålitelig, men som ofte er vår eneste kilde, ble Amytis, Megabyzos' kone og datter til Xerxes I, anklaget for ekteskapsbrudd kort tid etter. Megabyzos tok del i konspirasjonen til Artabanos for å myrde kongen, men forrådte ham før han kunne drepe også den nye kongen, Artaxerxes I. I et slag ble Megabyzos' sønner drept og Megabyzos såret, men Amytis grep inn på hans vegne og han ble pleiet slik at han ble frisk. 

Etter dette ble Megabyzos satrap av Syria. Sammen med Artabazos, satrapen i Frygia, ledet han de persiske arméene som ble sendt for å slå ned opprøret til Inaros i Egypt. De ankom i 456 f.Kr. og innen to år hadde de slått ned opprøret, tatt Inaros og de forskjellige athenerne som støttet ham til fange. De vendte så sin oppmerksomhet til Kypros som var under athensk angrep, ledet av Kimon. Kort tid etterpå tok fiendtlighetene mellom Persia og Athen slutt, kalt Kalliasfreden.

Megybyzos gjorde selv opprør en tid etterpå. Ktesias forteller oss at grunnen var at Amestris henrettet fangene fra det egyptiske opprøret, selv om Megabyzos hadde fått hans løfte om at de ikke skulle skades. Arméer under Usiris fra Egypt og så Menostanes fra Babylon ble sendt mot ham, i begge tilfeller ble det utkjempet (ikke–dødelige) dueller mellom generalene før slagene, og i begge tilfeller seiret Megabyzos. Etter at hans ære var gjenopprettet gikk Megabyzos med på å overgi seg og ble benådet og fikk sin posisjon tilbake. En stund senere reddet Megabyzos Artaxerxes fra en løve under en jakt og ble etterpå sendt i eksil til Kyrtai for å ha forgrepet seg på den kongelige retten til å drepe det første dyret. Han returnerte til Susa ved å late som han var spedalsk og ble benådet.

Megabyzos døde kort tid etterpå, 76 år gammel. Hans sønn Zopyros besøkte Athen og hjalp byen i sitt angrep på Kaunos under sin fars eksil hvor han ble drept av en stein.

## Referanser


## Kilder
* 
* 

## Eksterne lenker
* Livius.org: Megabyzos
Setesdalsgenser

**Setesdalsgenser** (også kalt lusekofte) er et klassisk mønster for gensere. Mønsteret er satt sammen av en bord av åttebladroser. I tillegg brukes elementer som kalles kross og kringle. Dette mønsteret finnes øverst på genseren. Deretter følger hovedbolen med strikkede lus i kontrastfarge. Den enkle genseren har tradisjonelt en hvit kant nederst, den vanlige genseren har svart bunn helt ned.

Den er spesiell ved at det er en brodert kant rundt halsen i tillegg til det strikkede plagget. Denne broderte kanten fås i to varianter, en enklere som kalles *antikk* og en med fullt utbrodert krage. Setesdalsgenseren kan også brukes som plagg i forbindelse med Setesdalsbunad for menn. Da har den i tillegg til kragebroderier også broderier på håndleddene. I tillegg er det sølvknapper både på armene og foran.

## Se også
* Mariusgenser
* Lusekofte

## Litteratur
*Annemor Sundbø: *Lusekofta fra [[Setesdal]] – setesdalskofta i strikkehistoria* ISBN 82-7634-214-0]

## Eksterne lenker
* Monteringsleksjon for Setesdalsgenser
* Digitalkopi av Annemor Sundbø: ''Lusekofta fra Setesdal – setesdalskofta i strikkehistoria'' (1998)
Eredivisie

**Eredivisie** (norsk: **Æresdivisjonen**) er den nederlandske eliteserien i fotball. Serien ble grunnlagt i 1954.

## UEFA-ranking (2022)
*UEFA-rangering foran 2022/23-sesongen.*


; Historisk ligarangering

## Liste over nederlandske mestere i fotball

Før 1956/57 ble mesterskapet avgjort etter et sluttspill mellom regionale mestre.

## Toppscorere

## Lag som har spilt i Eredivisie

:*Oppdatert 6. september 2021*

* Ajax Amsterdam (1956–) 
* PSV Eindhoven (1956–) 
* Feyenoord Rotterdam (1956–) 
* Sparta Rotterdam (1956–2002, 2005–10, 2016–18, 2019–) 
* FC Twente (1965–83, 1984–2018, 2019–) 
* FC Utrecht (1970–) 
* NAC Breda (1956–65, 1966–83, 1984–85, 1993–99, 2000–15, 2017–19) 
* ADO Den Haag (1957–82, 1986–88, 1989–92, 2003–07, 2008–21) 
* Willem II Tilburg (1956–57, 1958–63, 1965–67, 1979–84, 1987–2011, 2012–13, 2014–) 
* AZ Alkmaar (1968–71, 1972–88, 1996–97, 1998–) 
* Roda JC Kerkrade (1973–2014, 2015–18) 
* FC Groningen (1971–74, 1980–98, 2000–) 
* NEC Nijmegen (1967–74, 1975–83, 1985–86, 1989–91, 1994–2014, 2015–17) 
* Vitesse (1971–72, 1977–80, 1989–) 
* MVV (1956–76, 1978–82, 1984–86, 1988–95, 1997–2000) 
* Go Ahead Eagles (1963–87, 1992–96, 2013–15, 2016–17) 
* SC Heerenveen (1990–91, 1993–) 
* RKC Waalwijk (1988–2007, 2009–10, 2011–14, 2019–) 
* FC Volendam (1959–60, 1961–64, 1967–69, 1970–72, 1977–79, 1983–85, 1987–98, 2003–04, 2008–09) 
* VVV-Venlo (1956–62, 1976–79, 1985–89, 1991–92, 1993–94, 2007–08, 2009–13, 2017–) 
* Fortuna Sittard (1968–69, 1982–93, 1995–2002, 2018–) 
* Heracles Almelo (1962–66, 1985–86, 2005–) 
* PEC Zwolle (1978–85, 1986–89, 2002–04, 2012–) 
* SBV Excelsior (1970–73, 1974–76, 1979–81, 1982–87, 2002–03, 2006–08, 2010–12, 2014–19)  
* De Graafschap (1973–77, 1981–82, 1991–92, 1995–2003, 2004–05, 2007–09, 2010–12, 2015–16, 2018–19) 
* HFC Haarlem (1969–71, 1972–75, 1976–80, 1981–90) 
* DOS Utrecht (1956–70) 
* SC Telstar (1964–78) 
* FC Den Bosch (1971–73, 1983–90, 1992–93, 1999–2000, 2001–02, 2004–05) 
* DWS Amsterdam (1958–62, 1963–72) 
* GVAV (1956–58, 1960–70) 
* Fortuna '54 (1956–68) 
* SC Enschede (1956–65) 
* SC Cambuur (1992–94, 1998–2000, 2013–16, 2021–) 
* USV Elinkwijk (1956–61, 1965–67)  
* FC Dordrecht (1983–84, 1987–88, 1991–93, 1994–95, 2014–15)  
* FC Amsterdam (1972–78)  
* Blauw Wit Amsterdam (1957–60, 1961–64) 
* Rapid JC (1956–62) 
* RBC Roosendaal (2000–01, 2002–06)  
* Holland Sport (1958–59, 1968–71) 
* TSV NOAD Tilburg (1956–59, 1960–61) 
* RKSV Sittardia (1959–60, 1964–65, 1966–68)  
* FC Emmen (2018–21) 
* FC Eindhoven (1956–57, 1975–77) 
* SVV Schiedam (1969–70, 1990–91) 
* SC Veendam (1986–87, 1988–89) 
* Helmond Sport (1982–84) 
* FC Wageningen (1974–75, 1980–81) 
* XerxesDZB (1966–68) 
* De Volewijckers (1961–63) 
* BVC Amsterdam (1956–58) 
* BVV (1956–58) 
* Alkmaar '54 (1960–61) 

## Referanser


## Eksterne lenker
*
The Piass

**The Piass** er et japansk visual kei-band, stiftet i 1993.

## Medlemmer
*Takayuki (vokal & gitar)
*Ruiji (bass)
*Shizuki (trommer) 

## Tidligere medlemmer
*Chihiro (vokal; 1993-1995) 
*Yoshio (bass; 1993-1995) 
*Hiroshi (trommer; 1993-1995) 
*Kirala (vokal; 1998-2002) 

Alle de opprinnelige bandmedlemmene, med unntak av gitaristen og bassisten, døde den 25. oktober 1995 i en drukningsulykke mens de filmet en musikkvideo, hvor de skulle hoppe fra en bru og ned i elva under. Bassisten Yoshio begikk selvmord to år etter ulykken.

## Diskografi
**Album**
*Ryouki Kousatsu Chissoku-Shi (1995)
*Piasu (1999)
**EP**
*Gekka Kyoushou (2000)
**Singler**
*Aki Ryuusa ~Akina Zuna (2001)

## Eksterne lenker
*
Stockport (distrikt)

**Stockport** er et administrativt distrikt med status som *[[metropolitan borough]]* i Stor-Manchester i England. Det har navn etter administrasjonssenteret Stockport, som også er den største byen i distriktet. 

Distriktet ble opprettet 1. april 1974 ved sammenslåing av Stockport, Bredbury and Romiley, Cheadle and Gatley, Hazel Grove and Bramhall og Marple. 

## Steder i distriktet

* Adswood
* Bramhall, Bredbury, Brinnington
* Cale Green, Cheadle, Cheadle Hulme, Compstall
* Davenport
* Edgeley
* Four Heatons
* Hazel Grove, Heald Green, High Lane
* Marple, Mellor
* Offerton
* Reddish, Romiley
* Stockport
* Woodford, Woodley, Woodsmor
Animal Planet

**Animal Planet** er en kanal som distribueres via satellitt og kabel-tv. Animal Planet eies 80 % av amerikanske *Discovery Communications, Inc*, og 20 % av BBC Worldwide. Kanalen er for å fremheve forholdet mellom mennesker og dyr. Kanalen gikk på lufta for første gang 1. januar 1997. Kanalen er tilgjengelig i USA, og over 70 land i verden. Norge er blant de landene som sender Animal Planet med teksting på eget språk. Land-baserte versjoner har blitt opprettet i Canada, India og andre land. 

## Programmer

## Eksterne lenker
*
Techno

**Techno** er en elektronisk musikksjanger. Den vokste fram i Detroit, Michigan mot slutten av 1980-tallet og var en blanding av chicago-house og europeisk synthmusikk.

I dagligspråket omtales gjerne all elektronisk musikk som «techno». Det riktige samlebegrepet å bruke i en slik sammenheng er imidlertid «elektronisk musikk» &ndash; techno er en undersjanger av dette på lik linje med trance, dance, house og andre sjangre. Disse sjangrene er i utgangspunktet blitt til uavhengig av hverandre, men som en av de første elektroniske sjangrene har nok techno hatt en viss innflytelse på utviklingen av øvrige sjangre, særlig gjelder dette house og tidlig trance-musikk.

## Litteratur
* Gogstad, Anders C. (2019): *Klubbkultur*,  Kontur forlag, ISBN 9788293053699
Monolitten

«**Monolitten**» er en 17 meter høy steinsøyle hugget ut av en steinbauta som inngår i Vigelandsanlegget i Frognerparken i Oslo. Den er plassert på «Monolittplatået» på høyden Tørtberg, en tidligere husmannsplass under Frogner Hovedgård. Steinblokken ble tatt ut av ingeniør Anders Beer ved steinbruddet ved Hov ved Iddefjorden i 1922, og siden fraktet til Oslo på en lekter. Den ble ferdigstilt av Gustav Vigelands steinhuggerassistenter, svensken Nils Jönsson, dansken Karl Kjær, og nordmannen Ivar Broe i 1943. Søylen, som består av 121&nbsp;figurer, står på Vigelandsanleggets og Frognerparkens høyeste punkt og er 17&nbsp;meter høy. Den monumentale skulpturen er omgitt av en sirkeltrapp med 36 figurgrupper av granitt anbrakt som rader oppover trappen. Monolittplatået omkranses av en lav balustrade av granitt med åtte dobbeltporter av smijern. Navnet antyder at skulpturen er hugget av en eneste granittblokk (gresk *mono*, 'én' og *lithos*, 'stein'). Vigelands solur står mellom Monolitten og Livshjulet.

## Historikk

### Stedet
Skulpturen er plassert på «Monolittplatået» som ligger på høyden Tørtberg i Frognerparken. Tørtberg var opprinnelig husmannsplass under Frogner Hovedgård, og Vigelandsanlegget ble både i Vigelands levetid og senere kalt Tørtberg-anlegget fordi skulpturanlegget de første årene var konsentrert om Tørtberg-høyden. Etter Vigelands død ble anlegget kalt Vigelandsanlegget.

### Skulpturen
De første skissene skal skrive seg fra 1919, men steinblokken kom ikke til stedet før i starten av 1927 og ble ikke reist til stående stilling før 1928. Monolitt-granittblokken var opprinnelig på 280 tonn og ble tatt ut av fjell ved Iddefjorden ved Halden i 1922. I 1928 ble den reist i Frognerparken av ingeniørfirmaet Eeg-Henriksen etter en komplisert transport til Oslo. Et treskur ble satt opp rundt steinblokken, og steinhuggerne arbeidet der fra 1929 til 1943.  Monolitten ble avduket i 1944.

Symbolikken i skulpturen er flertydig. Ifølge Store norske leksikon er den tolket som "streben etter åndens lys og høyere erkjennelse, så vel som gjenoppstandelse eller kampen om tilværelsen." 

Det var tre svært erfarne steinhuggere som utførte arbeidet med å overføre Vigelands modeller for statuen til steinblokken. Lederen for gruppen var Nils Jönsson, opprinnelig fra Höör i Skåne, Karl Kjær fra Mors i Danmark, og Ivar Broe fra Iddefjorden ved Halden. De tre brukte totalt 14 år på å forme steinblokken etter Vigelands modeller. Under arbeidet var de utsatt for steinstøv, og støvet kan ha ført til at to av de tre døde relativt tidlig.

### Monolittplatået

File:Vigelandsanlegget - no-nb digifoto 20150206 00174 NB MIT FNR 19130.jpg|
File:Vigelandsparken._Oslo_-_no-nb_digifoto_20150626_00202_NB_MIT_FNR_11398_A.jpg|
File:Vigelandsparken._Oslo_-_no-nb_digifoto_20150626_00156_NB_MIT_FNR_11399.jpg|


### «Monolitten»

Fil:Frogner Park, Oslo (14858476955).jpg|
Fil:Monolith 1 200804.jpg|
Fil:Détail du monolithe de Gustav Vigeland (4847617368).jpg|
Fil:Monolitten.jpg|


## Referanser


## Eksterne lenker
* 
* Monolitten på Vigelandsmuseet

## Litteratur
*